2. ΔΙΑΤΑΓΜΑ της 21/23 Σεπτ. 1836 Περί εκτελέσεως του περί υποθηκών νόμου. Κεφ. Α΄. Περί των βιβλίων των υποθηκών. 1.-Τα βιβλία των υποθηκών θέλουν είσθαι στερεώς δεδεμένα και θέλουν διεξάγεσθαι κατά τα επισυναπτόμενα εις το διάταγμα τούτο υποδείγματα. Προς επίτευξιν του ομοιομόρφου η επί της δικαιοσύνης γραμματεία θέλει διευθύνει εκάστοτε δια των προέδρων των πρωτοδικείων εις τα αρμόδια γραφεία των υποθηκών τον απαιτούμενον αριθμόν των βιβλίων τούτων. ΣΗΜ. Τα αναφερόμενα εν τω άρθρ. 1 υποδείγματα ίδε κατωτέρω. 2.-Δι’έκαστον δήμον θέλει συντάττεσθαι ιδιαίτερον βιβλίον υποθηκών. 3.-Κανείς τόμος δεν πρέπει συνήθως να περιέχη πλείονας των τετρακοσίων σελίδων όταν δε ο τόμος γεμίση λαμβάνεται έτερος, και θέλει εξακολουθείσθαι επ’ αυτού η συνέχεια των αριθμών του προηγουμένου τόμου. 4.-Εις το πρώτον φύλλον εκάστου τόμου των βιβλίων των υποθηκών θέλει σημειούσθαι το όνομα του δήμου και ο αριθμός του τόμου, εις δε την τελευταίαν σελίδα θέλει σημειούσθαι ολογράφως ο αριθμός των σελίδων παρά του αρμοδίου προέδρου. 5.-Εις τα τελευταία φύλλα εκάστου τόμου θέλει συντάττεσθαι αλφαβητικός πίναξ των ονομάτων όλων των υποθηκικών οφειλετών, διαλαμβάνων τον αριθμόν του φύλλου, εις ο ενεγράφησαν αι κατ’ αυτών υποθήκαι. 6.-Έκαστον ακίνητον κτήμα, και εκάστη επικαρπία, όταν γενή αντικείμενον υποθήκης, ή προσημειώσεως, θέλει λαμβάνει ιδιαίτερον φύλλον εις το βιβλίον των υποθηκών του δήμου, εν τη περιφερεία του οποίου κείται το κτήμα. 7.-Οι φύλακες των υποθηκών οφείλουν, επί ιδία αυτών ευθύνη, να προσέχωσιν, ώστε να μην εγγράφουν έν και το αυτό αντικείμενον υποθήκης εις διάφορα φύλλα, και να μη εκλαμβάνουν κτήμα, το οποίον πρέπει να έχη ίδιον φύλλον, αντ’ άλλου ήδη εγγεγραμμένου. 8.-Όλαι αι εφ’ ενός και του αυτού κτήματος υποθήκαι θέλουν εγγράφεσθαι εις το δια το κτήμα τούτο ανοιχθέν φύλλον κατ’ αύξοντα αριθμόν. Προς τούτον τον σκοπόν ο φύλαξ των υποθηκών θέλει αφίνει δι’ έκαστον κτήμα, έναν ίδιον φύλλον εις το βιβλίον των υποθηκών, τόσας κατά συνέχειαν σελίδας αγράφους, όσας κρίνει αναγκαίας δια τας ενδεχομένας εις το εξής επί του αυτού κτήματος εγγραφάς και προσημειώσεις. Αν ο αφεθείς τόπος γεμίση, εξακολουθούνται αι εγγραφαί εις άλλο κενόν μέρος του αυτού ή άλλου επομένου τόμου, ή μεταφέρονται ολόκληροι από τον ένα εις τον άλλον τόμον, και εξακολουθούνται εκεί, γινομένης καθ’ όλας τας περιπτώσεις της προσηκούσης παραπομπής εις εκείνο το μέρος, όπου ευρίσκονται αι λοιπαί εγγραφαί. Εις τον προσδιορισμόν των αγράφων σελίδων, οι φύλακες των υποθηκών θέλουν λαμβάνει υπ’ όψιν της αξίαν του υποθηκευομένου κτήματος, και την σημαντικότητα των συναλλαγμάτων, τα     οποία    συνήθως   κατά   τας τοπικάς  συνηθείας     γίνονται, Σελ. 279 Υποθήκη 7.Δ.α.1-2 ώστε να μην μένουν εις μάτην πολλαί σελίδες άγραφοι, ουδέ πάλιν να λείπη τόπος εγγραφής συνεχώς και να γίνωνται εκ τούτου συχναί μεταβάσεις από ενός εις άλλο φύλλον. 9.-Όταν το ενυπόθηκον κτήμα εκτείνηται επί των ορίων των δύο δήμων, η εγγραφή γίνεται εις το βιβλίον του δήμου εκείνου, εις την περιφέρειαν του οποίου κείται το μεγαλύτερον του κτήματος μέρος, εις δε το βιβλίον του άλλου δήμου γίνεται μόνον εις ιδιαίτερον φύλλον σημείωσις της εις άλλο βιβλίον ενεργηθείσης εγγραφής, γενομένης ακριβούς παραπομπής εις εκάτερα τα βιβλία. Αν οι δήμοι, εις τους οποίους ανήκει το κτήμα, υπάγωνται εις διαφόρους υποθηκοφύλακας, ο ενεργήσας την εγγραφήν υποθηκοφύλαξ οφείλει να στείλη περί τούτου εις τον υποθηκοφύλακα, εις ον υπάγεται ο άλλος δήμος, αντίγραφον της εγγραφής, δια να ενεργηθώσιν αι κατά την προηγουμένην παράγραφον του παρόντος άρθρου σημειώσεις. 10.- Όταν δια μίαν και την αυτήν απαίτησιν γίνουν εγγραφαί επί πολλών κτημάτων του χρεώστου, έκαστον των οποίων έχει ίδιον φύλλον εις το βιβλίον των υποθηκών, πρέπει να γίνωνται παραπομπαί εφ’ εκάστου αυτών εις όλα τα άλλα κτήματα. 11.-Εκάστη σελίς του βιβλίου των υποθηκών, άνω της οποίας ο υποθηκοφύλαξ θέλει σημειοί τον αριθμόν του εις έκαστον κτήμα αφιερωμένου φύλλου διαιρείται εις τέσσαρας στήλας .  εις την πρώτην σημειούται ο αύξων αριθμός των επί του αυτού κτήματος υποθηκών, εις την δευτέραν, η κυρία εγγραφή ή προσημείωσις, εις τη τρίτην, το ποσόν της πιστώσεως δι’ αραβικών αριθμών, και εις την τετάρτην, αι από φύλλου εις φύλλον ή από τόμου εις τόμον παραπομπαί, αι εξαλείψεις, και αι σημειώσεις παντός είδους. 12.-Η εις την δευτέραν στήλην εγγραφή θέλει διαλαμβάνει το περιεχόμενον των περιλήψεων, των παραδιθομένων παρά των αιτούντων την εγγραφήν, και θέλει γίνεσθαι κατά τον επόμενον τρόπον: 1.θέλει εγγράφεσθαι η περιγραφή του ενυποθήκου κτήματος, 2.το όνομα, παρόνομα κτλ. του οφειλέτου, 3.το όνομα, παρόνομα κτλ. του πιστωτού και 4.μετ’ αυτά η έκθεσις της υποθήκης, εις την οποίαν κατά συνέχειαν σημειούται η χρονολογία και το είδος του τίτλου, το ποσόν της απαιτήσεως, οι τόκοι, και η προθεσμία της πληρωμής, κατά τα εις τας περιλήψεις διαλαμβανόμενα. 13.-Γενομένης κατά το προηγούμενον άρθρον της πρώτης εγγραφής, δύναται εις τας λοιπάς επί του αυτού κτήματος εγγραφάς να παραλειφθή η περιγραφή του κτήματος και η χαρακτήρισις του χρεώστου, όταν ταύτα κατά την παραδεδομένην περίληψιν συμφωνούν με τα εν τη πρώτη εγγραφή σημειωθέντα, και να αρχίσουν αι μετά ταύτα εγγραφαί με την χαρακτήρισιν του πιστωτού κατά τα λοιπά εφαρμόζονται αι εν τω προηγουμένω άρθρω περί εγγραφής διατάξεις. 14.-Δια να μη μένωσι κενά διαστήματα, πρέπει παν διάστημα να γεμίζηται δια μιας οριζοντίου γραμμής, κατά τον εν τοις υποδείγμασι διαγεγραμμένον τρόπον. 15.-Αι προσημειώσεις γίνονται απαραλλάκτως ως και αι εγγραφαί, γραφομένης εις την τετάρτην στήλην της λέξεως «προσημειούται». Σελ. 280 16.-Εις τας εν τη τετάρτη στήλη εξαλείψεις θέλει αναφέρεσθαι μετά της χρονολογίας αυτού το συνάλλαγμα, ή η δικαστική απόφασις, εφ’ ων στηρίζονται, και γίνεται σημείωσις του έτους, του μηνός και της ημέρας, κατά την οποίαν γίνονται. Η εν μέρει εξάλειψις απαιτήσεώς τινος γίνεται κατά τον αυτόν τρόπον, γραφομένης της εξαλειπτέας ποσότητος και ολογράφως και δι’ αραβικών αριθμών. 17.-Ενεργηθείσης εγγραφής τινος, ο υποθηκοφύλαξ οφείλει να σημειοί εις την τετάρτην στήλην την παραπομπήν εις τον τόμον και τον αριθμόν του βιβλίου των εκθέσεων, εις ο έγινεν η περί της εγγραφής της υποθέσεως έκθεσις. Κατά τον αυτόν τρόπον θέλει γίνεσθαι και πάσα άλλη παραπομπή του βιβλίου των υποθηκών αι λοιπαί σημειώσεις θέλουν γίνεσθαι η μία κατόπιν της άλλης χωρίς κενά διαστήματα. 18.-Εκάστη εγγραφή υποθήκης θέλει διαχωρίζεσθαι από την επομένην κατά την σύνταξιν ταύτης δια μιας οριζοντίου γραμμής, συρομένης κάτωθεν της υπογραφής του υποθηκοφύλακος, και εκτεινομένης δι’ όλου του πλάτους του φύλλου. 19.-Όταν δια δικαστικής πράξεως απαγορευθούν αι περαιτέρω εγγραφαί υποθηκών επί τινος κτήματος, ο δε υποθηκοφύλαξ λάβη γνώσιν αυτών δι’ επισήμου απογράφου αυτής οφείλει ούτος, αφ’ ου δια δύο παραλλήλων γραμμών, συρομένων οριζοντίως κάτωθεν των γενομένων εγγραφών, περατώση ταύτας, να σημειοί εις την δευτέραν στήλην κάτωθεν των γραμμών τούτων την γενομένην απαγόρευσιν, αναφέρων την χρονολογίαν της προσαχθείσης δικαστικής αποφάσεως. 20.-Όταν αι επί τινος κτήματος εγγεγραμμέναι υποθήκαι εξαλειφθώσιν όλαι, ο υποθηκοφύλαξ περατώνει την σειράν τούτων κατά τον εις το προηγούμενον άρθρον ρηθέντα τρόπον και αρχίζει νέαν σειράν αριθμών δια τας εις το μέλλον γενησωμένας. 21.-Εκάστη εγγραφή εις το βιβλίον των υποθηκών γίνεται αμέσως μετά την παράδοσιν των περιλήψεων, και αφού γίνη περί αυτής έκθεσις εις το επί τούτω βιβλίον, εις τρόπον ώστε να πληροφορήται αμέσως ο αιτών, ότι η έγινεν η εγγραφή. Εξαίρεσις της διατάξεως ταύτης δύναται να γενή μόνον εις την περίπτωσιν του άρθρ. 73 του περί υποθηκών νόμου. 22.-Πάσα εγγραφή, προσημείωσις, εξάλειψις, καθώς και πάσα άλλη παντός είδους σημείωσις, εξαιρουμένων των από τόμου εις τόμον, ή από φύλλου εις φύλλον παραπομπών, πρέπει να φέρη επί τέλους το έτος, τον μήνα και την ημέραν της συντάξεως αυτής, προσέτι δε την υπογραφήν και την σφραγίδα του υποθηκοφύλακος. Έως ου κατασκευασθώσι ιδιαίτεραι των υποθηκοφυλάκων σφραγίδες, θέλει επιτίθεσθαι η του ειρηνοδικείου σφραγίς. 23.-Όλαι αι ποσότητες πρέπει να γράφωνται και  ολογράφως, και δι’ αραβικών αριθμών, η χρονολογία πάσης εγγραφής, και παντός είδους σημειώσεως,  καθώς και η των εγγράφων, εις τα οποία αναφέρονται, θέλουσιν εκτίθεσθαι ολογράφως. Συγκοπαί παντός είδους εις την γραφήν κυρίων ονομάτων, καθώς και  άλλων λέξεων, εξαιρουμένων των παραπομπών, περί  ων      διαλαμβάνει        το      17       άρθρον    του    παρόντος 7.Δ.α.2 Υποθήκη διατάγματος, απαγορεύονται εις τον φύλακα των υποθηκών. 24.-Παν ό,τι κατά τον περί υποθηκών νόμον δεν δύναται να είναι αντικείμενον υποθήκης, δεν δύναται ουδέ να καταχωρησθή εις το βιβλίον των υποθηκών. 25.-Οι φύλακες των υποθηκών οφείλουν να γράφουν ευαναγνώστως και καθαρώς και να φυλάττουν επιμελώς την εις τα επισυνημμένα υποδείγματα υπάρχουσαν τάξιν, ιδίως δε να προσέχουν εις τας διατάξεις των άρθρων 63, 64, 75, 85, 89, 90, 98 και 99 του περί υποθηκών νόμου. ΚΕΦ. Β΄ Περί των περιλήψεων των αιτήσεων. 26.-Ο αιτών εγγραφήν υποθήκης οφείλει κατά το άρθρον 68 του περί υποθηκών νόμου, να παραδώση εις τον φύλακα των υποθηκών δύο περιλήψεις διαλαμβανούσας τα εν τω άρθρω 68 προσόντα.- Αι περιλήψεις αύται θέλουν συντάττεσθαι κατά τον τύπον των επισυναπτομένων υποδειγμάτων. ΣΗΜ. Τα εν τω άρθρω 26 αναφερόμενα υποδείγματα περιλήψεων ίδε κατωτέρω. 27.-Ο πιστωτής οφείλει, σημειών είτε τα τυχόν υπάρχοντα φυσικά όρια, δηλ. ρύακας, διώρυγας, λόφους κτλ. είτε το περιεχόμενον των τε τετραγωνικών πήχεων, είτε οποιαδήποτε γνωρίσματα, εξ ων το κτήμα δύναται να διακριθή από άλλα, να περιγράφη αυτό, όσον δύναται, ακριβώς, και εις τρόπον, ώστε να μη δύναται εν περιπτώσει δικαστικής κατασχέσεως να γίνει αμφισβήτησις περί των ορίων και της εκτάσεως αυτού. 28.-Οι συμβολαιογράφοι προσκαλούμενοι να συντάξουν συναλλάγματα, ή διαθήκας, δι’ ων παραχωρείται τίτλος προς εγγραφήν υποθήκης, οφείλουν να ελκύουν την προσοχήν των συμβαλλομένων εις τα εν τω προηγουμένω άρθρω ορισθέντα. 29.- Ό,τι το άρθρον 23 ορίζει ως προς τα βιβλία των υποθηκών εφαρμόζεται επίσης και εις τα περιλήψεις εκτός τούτου, αύτα πρέπει να υπογράφωνται παρά του αιτούντος την εγγραφήν. 30.-Το περιεχόμενον των περιλήψεων πρέπει να συμφωνή με τα έγγραφα, τα οποία συντείνουν προς δικαιολόγησιν αυτών. Ένεκα τούτου ο φύλαξ των υποθηκών οφείλει να παραβάλλη ταύτα προς εκείνας, και, οσάκις εύρη διαφοράν μεταξύ αυτών περί τινος πράγματος, το οποίον, κατά τας διατάξεις του περί υποθηκών νόμου, είναι ουσιωδώς απαιτούμενον δια να έχη κύρος η εγγραφή ή η προσημείωσις, έχει το δικαίωμα ν’ αρνήται την εγγραφήν. 31.-Η περίληψις πρέπει όχι μόνον να διαλαμβάνη, αν το αναφερόμενον εις αυτήν έγγραφον είναι ιδιωτικόν ή επίσημον, αλλά πρέπει να περιγράφη το είδος αυτού, αν δηλ. είναι δανειστικόν έγγραφον, προικοσύμφωνον κτλ. 32.-Αι εις έκαστον βιβλίον υποθηκών αναγόμεναι περιλήψεις θέλουν φυλάττεσθαι εις ιδιαίτερον φάκελλον κατ’ αύξοντα αριθμόν. 33.-(Β.Δ. της 31 Μαΐου 1914).-Τα εις τας περιλήψεις επισυναπτόμενα δικαιολογητικά έγγραφα προσάγονται εν επισήμοις αντιγράφοις μεν, αν είναι δημόσια, εν πρωτοτύπω δε ή αντιγράφω αντιπεφωνημένω, αν είναι ιδιωτικά, και φυλάσσονται εν πάση περιπτώσει εις τον φάκελλον των περιλήψεων ως παραρτήματα αυτών». 34.-Εφ’ εκάστης περιλήψεως, άμα παραλαμβανομένης, θέλει σημειούσθαι ιδιαίτερος αριθμός .  ο δε αριθμός ούτος θέλει είσθαι ο επόμενος του τελευταίου αριθμού του φακέλλου των περιλήψεων. Τα δικαιολογητικά έγγραφα, τα οποία προσαρτώμενα εις τας οικείας περιλήψεις, φυλάττονται επίσης εις τον φάκελλον αυτών, δεν λαμβάνουν ιδιαίτερον αριθμόν, αλλά σημειούται μόνον επί της περιλήψεως ο αριθμός, το είδος και η χρονολογία των εις αυτήν ανηκόντων εγγράφων. 35.-Πάσα αίτησις αφορώσα γενομένην ήδη εγγραφήν ή προσημείωσιν προσαρτάται μετά των εν αυτή εγγράφων, αν κατά το άρθρον 32 δεν απεδόθησαν, εις την περίληψιν, εις ην αναφέρονται. Εάν η αίτησις έγινε προφορικώς, προσαρτώνται εις την ανήκουσαν περίληψιν μόνον τα προς υποστήριξιν αυτής προσαχθέντα έγγραφα. 36.-Μετά πάσαν εγγραφή, η μία των περιλήψεων παρακατατίθεται εις τον οικείον φάκελλον παραρτημάτων, η δε άλλη παραδίδεται εις τον αιτήσαντα τη εγγραφήν. Εις την τελευταίαν ταύτην ο φύλαξ των υποθηκών βεβαιοί ότι ενεγράφη υποθήκη. ΚΕΦ. Γ΄ Περί των βιβλίων των εκθέσεων. 37.- Δι’ όλας τας πράξεις τας γενομένας εις το γραφείον των υποθηκών, θέλει κρατείσθαι βιβλίον εκθέσεων, συντασσόμενον κατά χρονολογικήν τάξιν και κατ’ αύξοντα αριθμόν. Δι’ έκαστον δε βιβλίον υποθηκών θέλει υπάρχει ίδιον αντίστοιχον βιβλίον εκθέσεων. 38.-Έκαστον των βιβλίων τούτων λαμβάνει εις το πρώτον φύλλον την εξής επιγραφήν. «Βιβλίον εκθέσεων αντιστοιχούν εις το βιβλίον των υποθηκών του δήμου», (ενταύθα τίθεται το όνομα του Δήμου) θέλει δε αριθμείσθαι και μονογραφείσθαι ως και τα των υποθηκών βιβλία. 39.-Εις εκάστην των εις τα βιβλία ταύτα καταχωριζομένων εκθέσεων θέλει σημειούσθαι το όνομα και παράνομα του αιτούντος την εγγραφήν, εξάλειψιν ή άλλην οιανδήποτε σημείωσιν .  η χρονολογία των εγγράφων, τα οποία ούτος παρουσίασεν . ο επί των περιλήψεων σημειωθείς αριθμός, οσάκις η έκθεσις γίνεται κατά συνέπειαν περιλήψεων ποία έγγραφα επεδόθησαν εις τον αιτούντα, και ποία μένουσι προσηρτημένα εις την περίληψιν, και τέλος ο αριθμός του φύλλου του οικείου τόμου των υποθηκών, και εις ον έγινεν η εγγραφή. 40.-Η έκθεσις θέλει αναγιγνώσκεσθαι εις τους παρισταμένους, και θέλει υπογράφεσθαι παρ’ αυτών και του υποθηκοφύλακος, επιτιθεμένης εις το τέλος της σφραγίδος της υπηρεσίας. 41.-Αι εκθέσεις θέλουν συντάττεσθαι κατά τα επισυνημμένα ενταύθα υποδείγματα .  εις το δεξιόν μέρος των εγγραφών θέλει αφίνεσθαι εν τρίτον της σελίδος κενόν, χωριζόμενον δια δύο καθέτων παραλλήλων γραμμών, χάριν των εις το βιβλίον των υποθηκών παραπομπών και άλλων ενδεχομένων σημειώσεων. Αι διατάξεις του άρθρου 89 του περί υποθηκών νόμου, και του άρθρου 23 του παρόντος διατάγματος, εφαρμόζονται και εις τα βιβλία των εκθέσεων. ΣΗΜ. Περί των αναφερομένων εν τω άρθω τούτω υποδειγμάτων ίδε κατωτέρω. 42.-Όταν αίτησίς τις επιφέρη εγγραφήν, ή προσημείωσιν εις τα βιβλία υποθηκών, αναγόμενα εις διαφόρους δήμους, η περί αυτής έκθεσις θέλει γίνεσθαι εις το βιβλίον των εκθέσεων, το αντιστοιχούν εις το βιβλίον των υποθηκών εις ο θέλει γενή η κυρία εγγραφή, εις δε τα βιβλία των εκθέσεων, τα αντιστοιχούντα εις τα βιβλία των υποθηκών, εις α θέλει γίνεσθαι απλή μνεία της αλλαχού γενομένης εγγραφής, θέλει γίνεσθαι με ιδιαίτερον αύξοντα αριθμόν απλή παραπομπή εις εκείνο το βιβλίον των εκθέσεων, εν ω έγινεν η περί της κυρίας εγγραφής έκθεσις, ως π.χ. ίδε πρωτόκολλον του δήμου των Αθηναίων τόμ. 1 σελ. 12. 43.-Όταν γίνη αίτησις εγγραφής ή προσημειώσεως την οποίαν ο υποθηκοφύλαξ κρίνει απορριπτέαν, κατά τα εν τω περί υποθηκών νόμω διαταχθέντα, γίνεται εν τω προσήκοντι βιβλίω έκθεσις κατά τον συνήθη τρόπον και σημειούνται εν αυτή αι αιτίαι της απορρίψεως, αι περιλήψεις και τα έγγραφα πρέπει τότε να επιστρέφωνται εις τον αιτήσαντα την εγγραφήν, αν ούτος δεν αιτή να μείνουν παρακατατεθειμένα εις το γραφείον των υποθηκών. 44.-Ο υποθηκοφύλαξ δύναται τότε μόνον να κρατήση έκθεσιν ξεχωριστήν, κατά το άρθρον 73 του περί υποθηκών νόμου, εις μεμονωμένα φύλλα, όταν ο αριθμός των κατά την αυτήν ημέραν γενομένων περί εγγραφής αιτήσεων είναι τόσον μεγάλος, ώστε δεν μένει καιρός δια να γίνη τακτική έκθεσις εις το επί τούτω βιβλίον. – Εις μίαν και την αυτήν ειδικήν έκθεσιν δεν πρέπει να περιλαμβάνωνται ειμή αιτήσεις αναγόμεναι εις το αυτό βιβλίον υποθηκών εάν δε αι γενόμεναι αιτήσεις αναφέρωνται εις διάφορα βιβλία υποθηκών, συντάσσεται δια τας εις έκαστον βιβλίον αναγομένας. Σελ. 281 Υποθήκη 7.Δ.α.2 αιτήσεις ιδιαιτέρα ειδική έκθεσις. 43.-Εκάστη των εις τας ειδικάς ταύτας εκθέσεις γινομένων σημειώσεων πρέπει να περιέχη το όνομα του αιτούντος, και την χρονολογίαν της περιλήψεως, και να υπογράφηται παρά του αιτούντος . ο δε υποθηκοφύλαξ υπογράφει εφάπαξ τας εις την αυτήν έκθεσιν περιεχομένας σημειώσεις κατά το τέλος αυτής. 46.-Η εις το βιβλίον των εκθέσεων και των υποθηκών τακτική καταχώρισις γίνεται κατά πρώτην ευκαιρίαν, αι δε ειδικαί εκθέσεις πρέπει να παρακατατίθενται εις τον οικείον φάκελλον των περιλήψεων υπό ιδιαιτέραν δεσμίδα και υπό ίδιον αύξοντα αριθμόν. Εισαγωγικαί (transitoires) διατάξεις. 47.-Οι ειρηνοδίκαι οι μη διορισθέντες υποθηκοφύλακες, θέλουν κλείσει την 30 του παρόντος μηνός, έκτη ώρα μετά μεσημβρίαν τα βιβλία των προσωρινών σημειώσεων, και θέλουν τα στείλει αμέσως δια του ταχυδρομείου, ή δι’ άλλου ασφαλούς μέσου (λαμβάνοντες απόδειξιν παραλαβής παρακατατιθεμένην εις τα αρχεία του ειρηνοδικείου) εις το γραφείον των υποθηκών, εις την περιφέρειαν του οποίου υπάγεται το ειρηνοδικείον. 48.-Τα βιβλία ταύτα περαίνονται κατά τον εξής τύπον, περιαπτόμενον αμέσως μετά την τελευταίαν εγγραφήν. «Επεράνθη. «Την τριακοστήν Σεπτεμβρίου του χιλιοστού οκτακοσιοστού τριακοστού έκτου έτους, έκτη ώρα μετά μεσημβρίαν». (Τ.Σ.) Ο ειρηνοδίκης. Εάν δεν έγινε καμμία προσωρινή σημείωσις, το βιβλίον περαίνεται ως ακολούθως, γραφομένων εις την πρώτην σελίδα των εξής: «Εις βεβαίωσιν ότι δεν ενεγράφη εις το βιβλίον τούτο καμμία προσωρινή σημείωσις υποθηκών. «Την τριακοστήν Σεπτεμβρίου του χιλιοστού οκτακοσιοστού τριακοστού έκτου έτους, έκτη ώρα μετά μεσημβρίαν». (Τ.Σ.) Ο ειρηνοδίκης Ν.Ν. 49.-Οι υποθηκοφύλακες, οσάκις εγγράφωσιν υποθήκας σημειωθείσας ήδη εις το βιβλίον των προσωρινών σημειώσεων, οφείλουν να σημειώσιν, εκτός των άλλων προσόντων πάσης εγγραφής, και την χρονολογίαν της σημειώσεως αυτών εις τα των προσωρινών σημειώσεων βιβλία. 50.-Δεν επιτρέπεται εις τους φύλακας των υποθηκών να επεμβαίνουν εις την εξέτασιν των τίτλων, επί τη βάσει των οποίων έγινεν η προσωρινή σημείωσις, και αιτείται ήδη η εγγραφή .  θέλουν όμως εξηγεί εις τους αιτούντας τους εν τω νόμω των υποθηκών διαγεγραμμένους τύπους, και θέλουν οδηγεί αυτούς εις την συμπλήρωσιν εσφαλμένων τυχόν περιλήψεων. 51.-Όταν περί την εφαρμογήν του από 11 23 Αυγούστου τ.ε. περί υποθηκών νόμου, ή του παρόντος διατάγματος απαντώνται προσκόμματα, οι υποθηκοφύλακες οφείλουσιν ν’ αναφέρωνται εις τον αρμόδιον παρά πρωτοδίκαις εισαγγελέα, αιτούντες την λύσιν αυτών .  ούτος δε θέλει αναφέρεσθαι, εν περιπτώσει αμφιβολίας, εις τον παρ’ εφέταις εισαγγελέα, όστις επίσης αποτείνεται, χρείας καλούσης, εις την επί της δικαιοσύνης γραμματείαν. ΥΠΟΔΕΙΓΜΑΤΑ ΠΕΡΙΛΗΨΕΩΝ Περίληψις Επί της οικίας υπ’ αριθμόν δωδέκατον, κειμένης κατά την οδόν Ερμού εν τη πόλει των Αθηνών με τον προσκείμενον κήπον, κατά του ιδιοκτήτου Κ.Ν.Ν. φαρμακοπώλου, κατοικούντος εις Αθήνας, υπέρ του πιστωτού Κ.Α.Φ. εμπόρου κατοικούντος εις Αθήνας, ζητείται να εγγραφή υποθήκη εις το βιβλίον των υποθηκών του δήμου των Αθηνών, δυνάμει του επισυναπτομένου δανειστικού συμβολαίου, γενομένου την πρώτην Οκτωβρίου του χιλιοστού οκτακοσιοστού τριακοστού έκτου έτους ενώπιον του συμβολαιογράφου Αθηνών Κ.Γ.Δ. προς ασφάλειαν απαιτήσεως δραχμών τεσσάρων χιλιάδων, ήτοι 4.000, πληρωτέων την πρώτην Οκτωβρίου του χιλιοστού οκτακοσιοστού τεσσαρακοστού έτους, και φερουσών τόκους οκτώ τοις εκατόν, πληρωτέους εις το τέλος παντός έτους κατά την 1ην Οκτωβρίου. Εν Αθήναις την τετάρτην Οκτωβρίου του χιλιοστού οκτακοσιοστού τριακοστού έκτου έτους. Α.Φ. έμπορος. (Ο φύλαξ των υποθηκών προσθέτει μετά την γενομένην εγγραφήν την εξής σημείωσιν, και επιστρέφει την περίληψιν εις τον αιτήσαντα την εγγραφήν). Ενεγράφη εις το βιβλίον των υποθηκών του δήμου των Αθηνών τόμος 1, αριθ. 1. Την τετάρτην Οκτωβρίου του χιλιοστού οκτακοσιοστού τριακοσιοστού έκτου έτους.           (Τ.Σ.)     Ο φύλαξ των υποθηκών Ν.Ν. Σελ. 282 Περίληψις Επί του κήπου κειμένου κατά το αριστερόν μέρος της οδού της Ελευσίνος έχοντος όρια προς ανατολάς τον Κηφισσόν, προς μεσημβρίαν την οδόν του Πειραιώς, προς δυσμάς και προς άρκτον περίβολον λιθόκτιστον, κατά του ιδιοκτήτου Κυρ. Α.Ν., γεωργού, κατοικούντος εις τα Πατήσια, και του ανηλίκου Ι.Λ.: υιού του αποβιώσαντος Γ.Λ., εμπόρου, κατοικούντος εις Αθήνας και ευρισκομένου υπό την επιτροπείαν του μνησθέντος Α.Ν. ζητείται να εγγραφή υποθήκη εις το βιβλίον των υποθηκών του δήμου Αθηναίων, δυνάμει 1)της από τρίτης Σεπτεμβρίου του χιλιοστού οκτακοσιοστού τριακοσιοστού έκτου έτους διαθήκης, δι’ ης διωρίσθη επίτροπος ο Α.Ν. (ή δυνάμει της από πρώτης Οκτωβρίου του χιλιοστού οκτακοσιοστού τριακοσιοστού έκτου έτους αποφάσεως του προέδρου των εν Αθήναις πρωτοδικών, δι’ ης ως ανωτέρω) 2)δυνάμει της από πρώτης Οκτωβρίου του ιδίου έτους, απογραφής των κινητών του ανήλικος, των εγχειρισθέντων εις τον επίτροπον, και εκιμηθέντων, εις αξίαν τριακοσίων δραχμών προς ασφάλειαν ταύτης της περιουσίας του ανήλικος Ι.Α. Εν Αθήναις την τρίτην Οκτωβρίου του χιλιοστού οκτακοσιοστού τριακοσιοστού έκτου έτους. Ο αντεπίτροπος Σ.Φ. ΥΠΟΔΕΙΓΜΑΤΑ ΒΙΒΛΙΟΥ ΕΚΘΕΣΕΩΝ Αριθμός 1. Υπόδειγμα αφορών πρώτην εγγραφήν υποθήκης στηριζομένην εις τίτλον ιδιωτικής θελήσεως. Την τετάρτην Οκτωβρίου του χιλιοστού οκτακοσιοστού τριακοστού έκτου έτους ενεφανίσθη ο Κ.Α.Γ. και παρέδωκε τας υπ’ αριθ. 2 προσλήψεις, εις τας οποίας υπάρχει επισυνημμένον το από πρώτης Οκτωβρίου του αυτού έτους επίσημον δανειστικόν συμβόλαιον (ή εις τας οποίας υπάρχουν επισυνημμένα τα ακόλουθα συμβόλαια ή αποδεικτικά έγγραφα). Επειδή η εις τας περιλήψεις διαλαμβανομένη οικία δεν έλαβε μέχρι τούδε ίδιον φύλλον εις το βιβλίον των υποθηκών, ηνοίχθη νέον φύλλον υπ’ αριθ. 1 τόμ. 1 και ενηργήθη η εγγραφή υπ’ αύξοντα αριθ. 1. Η ετέρα των περιλήψεων με το επισυναφθέν συμβόλαιον επεστράφη εις τον αιτήσαντα την εγγραφήν.   Υπογραφή του αιτήσαντος.            (Τ.Σ.)    Ο φύλαξ των υποθηκών Ν.Ν. Αριθμός 2. Υπόδειγμα αφορών ομοίαν δευτέραν εγγραφήν εις το αυτό φύλλον επί του αυτού κτήματος. Την πέμπτην Οκτωβρίου του χιλιοστού κτλ. (τα ακόλουθα μέχρι «ή αποδεικτικά έγγραφα» ως ανωτέρω), επειδή η εις τας περιλήψεις διαλαμβανομένη οικία έλαβεν ήδη ίδιον φύλλον εις το βιβλίον των υποθηκών υπ’ αριθ. 1, τόμ. 1 έγινε δια την παρούσαν απαίτησιν εγγραφή υπ’ αύξοντα αριθμόν 2 επί του φύλλου. (Η ετέρα των περιλήψεων κτλ. ως ανωτέρω), ή, καθ’ ην περίπτωσιν τα αποδεικτικά έγγραφα δεν επιστρέφονται, αλλάσσει η τελευταία φράσις ως εφεξής. Η ετέρα των περιλήψεων επεστράφη εις τον αιτήσαντα την εγγραφήν, τα δε από …. (ημερομηνία) έγγραφα παρακατετέθησαν εις τους φακέλλους των περιλήψεων.   Υπογραφή του αιτήσαντος.            (Τ.Σ.)    Ο φύλαξ των υποθηκών, Ν.Ν. Αριθμός 3. Υπόδειγμα αφορών προσημείωσιν γενομένην δυνάμει αποφάσεως εφεσίμου ή υποκειμένης εις ανακοπήν. Τη δεκάτην πέμπτην Οκτωβρίου του χιλιοστού κτλ. εμφανισθείς ο Κ.Λ.Μ. παρέδωκε τας υπ’ αριθ… περιλήψεις, εις τας οποίας υπάρχει επισυνημμένη η από πέμπτης Οκτωβρίου απόφασις των εν Αθήναις πρωτοδικών επειδή η εκεί αναφερομένη οικία έλαβεν ήδη ίδιον φύλλον εις το βιβλίον των υποθηκών υπ’ αιρθ. 1, έγινεν επί του αυτού φύλλου εγγραφή υπ’ αύξοντα αριθ. 8, θεωρουμένη ως προσημείωσις, διότι η ανωτέρω μνημονευθείσα απόφασις είναι εφέσιμος. Σημ. Αν η απόφασις, μη ούσα εφέσιμος, υπόκειται εις ανακοπήν, σημειούνται αντί των λέξεων «είναι εφέσιμος, αι λέξεις υπόκειται εις ανακοπήν». Τα λοιπά ως εις το ανωτέρω υπόδειγμα.   Υπογραφή του αιτήσαντος.           (Σ.Τ.) Ο φύλαξ των υποθηκών Ν.Ν. 7.Δ.α.2 Υποθήκη Αριθμός 4 Υπόδειγμα αφορών την μεταβολήν προσημειώσεως εις εγγραφήν (1) Την δεκάτην έκτην Οκτωβρίου του χιλιοστού οκτακοσιοστού τριακοστού εβδόμου έτους εμφανισθείς ο Κ.Δ.Μ. παρέδωκε την από δεκάτης τετάρτης Οκτωβρίου του αυτού έτους έγγραφον αίτησιν, δι΄ ης αιτείται την μεταβολήν της εν τόμ. 1 φύλλω 1, αύξοντι αριθ. 3, προσημειώσεως εις εγγραφήν, επισυνάπτων την από δεκάτης Οκτωβρίου του αυτού έτους τελεσίδικον απόφασιν των εν Αθήναις εφετών, επικυρούσαν την απόφασιν, δυνάμει της οποίας ενηργήθη η προσημείωσις .  ευρεθείσης, τακτικής της αιτήσεως μετεβλήθη η προσημείωσις εις εγγραφήν. Σημ. Αν η αίτησις γενή προφορικώς, η έκθεσις γίνεται ως εφεξής. Την κτλ. εμφανισθείς ο Κ.Δ.Μ. ητήσατο προφορικώς την μεταβολήν της εν τόμ. 1 φύλλω 1. αύξοντι αριθ. 3 προσημειώσεως εις εγγραφήν, παραδιδούς την από κτλ. ως ανωτέρω.   Υπογραφή του αιτήσαντος          (Τ.Σ.) Ο φύλαξ των υποθηκών Ν.Ν. Αριθμός 5. Υπόδειγμα αφορών εγγραφήν στηριζομένην εις τίτλον χορηγούμενον παρά του νόμου. Την εικοστήν Οκτωβρίου κλπ. εμφανισθείς ο Κ.Δ.Μ. αντεπίτροπος του ανηλίκου Ι.Λ. παρέδωκε τας υπ’ αριθ…. περιλήψεις, εις τας οποίας υπάρχουν επισυνημμένα .  1)η από τρίτης Οκτωβρίου του χιλιοστού κλπ. διαθήκη του αποβιώσαντος εμπόρου Κ.Γ.Α. δι’ ης διωρίσθη επίτροπος του ανηλίκου Ι.Α. ο Κ.Α.Ν. γεωργός 2)η από πρώτης Οκτωβρίου του αυτού έτους απογραφή των κινητών του ανηλίκου επειδή ο εις τας περιλήψεις αναφερόμενος κήπος δεν έλαβεν ίδιον φύλλον εις το βιβλίον των υποθηκών, ηνοίχθη νέον φύλλον υπ’ αριθ. 3 τόμ. 1 και έγινεν η εγγραφή υπ’ αύξοντα αριθ. 1. Σημ. Περί της αποδόσεως ή μη αποδόσεως των επισυνημμένων εις τας περιλήψεις εγγράφων πρέπει να γίνηται πάντοτε σημείωσις ως εις τα ανωτέρω υποδείγματα.   Υπογραφή του αιτούντος.           (Τ.Σ.) Ο φύλαξ των υποθηκών Ν.Ν. Αριθμός 6. Υπόδειγμα αφορών την έναρξιν νέας σειράς εγγραφών επί κτήματος ήδη εγγεγραμμένου (άρθ. 20 του από 21 Σεπτεμβρίου 1836 διατάγματος). Την ογδόην Οκτωβρίου του χιλιοστού κλπ. έτους ενεφανίσθη ο Κ.Δ.Μ. και παρέδωκε τας υπ’ αριθ. 10 περιλήψεις, εις τας οποίας επεσύναψε το από πρώτης Οκτωβρίου τρέχοντος έτους επίσημον συμβόλαιον επειδή ο εις τας περιλήψεις διαλαμβανόμενος κήπος έλαβε μεν ήδη ίδιον φύλλον εις το βιβλίον των υποθηκών υπ’ αριθ. 3 τόμ. 1, αι εκεί όμως εγγραφείσαι υποθήκαι εξηλείφθησαν όλαι, έγεινεν αρχή νέων εγγραφών, και ενεγράφη η παρούσα απαίτησις εν τω αυτώ φύλλω υπ’ αύξοντα αριθ. 1.   Υπογραφή του αιτήσαντος.  (Τ.Σ.). Ο φύλαξ των υποθηκών Ν.Ν. Αριθμός 7 Υπόδειγμα αφορών την δια δικαστικής αποφάσεως διαταχθείσαν απαγόρευσιν παραιτέρω εγγραφών. Σήμερον την 11 Νοεμβρίου του χιλιοστού οκτακοσιοστού τριακοστού εβδόμου έτους εμφανισθείς ο Κ.Δ.Μ. παρέδωκεν απόγραφον της από πρώτης Νοεμβρίου τρέχοντος έτους αποφάσεως των εν Αθήναις πρωτοδικών, δι’ ης απαγορεύεται πάσα περαιτέρω εγγραφή υποθηκών επί της εν φύλλω 1, τόμ. 1 εγγεγραμμένης οικίας κατά συνέπειαν τούτου έγινεν η προσήκουσα σημείωσις εν τω ειρημένω φύλλω.   Υπογραφή του ….   (Τ.Σ.) Ο φύλαξ των υποθηκών Ν.Ν. Αριθμός 8. Υπόδειγμα παραπομπής εις άλλο βιβλίον εκθέσεων, όπου έγινεν η κυρία εγγραφή (άρθρ. 10 του από 21 Σεπτεμβρ. 1836 διατάγματος). Ίδε βιβλίον εκθέσεων του δήμου …. την κτλ. (χρονολογία) τόμος 1. (Τ.Σ.) Ο φύλαξ των υποθηκών Ν.Ν. Σελ. 283 Υποθήκη 7.Δ.α.2 7.Δ.α.2 Υποθήκη Υποθήκη 7.Δ.α.3